Document ID: 31986R3311

Κανονισμός αριθ. 3311/86 της Επιτροπής
της 29ης Οκτωβρίου 1986
για την υπαγωγή εμπορευμάτων στη διάκριση 24.02 Ε του κοινού δασμολογίου
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 σχετικά με τα μέτρα που πρέπει να ληφθούν προκειμένου να εξασφαλιστεί η ενιαία εφαρμογή του καθεστώτος του κοινού δασμολογίου [1], όπως τροποποιήθηκε από τον κανονισμό (ΕΟΚ) αριθ. 2055/84 [2], και ιδίως το άρθρο 3,
Εκτιμώντας:
ότι, προκειμένου να εξασφαλιστεί η ενιαία εφαρμογή του καθεστώτος του κοινού δασμολογίου, είναι απαραίτητο να ληφθούν μέτρα με την κατάταξη κομμένου και διογκωμένου καπνού (σε συσκευασία μη προοριζόμενη για τη λιανική πώληση) του οποίου τουλάχιστον το 80 % κατά βάρος επιπλέει όταν ο καπνός αυτός τεθεί σε οξικό βενζύλιο·
ότι είναι σκόπιμο να καθοριστεί μια αναλυτική μέθοδος για τον προσδιορισμό του ποσοστού κατά βάρος του καπνού, το οποίο επιπλέει σε οξικό βενζύλιο· ότι σύμφωνα με τις μελέτες που έγιναν η διαδικασία που περιγράφεται στο παράρτημα θεωρείται η καλύτερη· ότι η διάκριση 24.04 Γ του κοινού δασμολογίου στο παράρτημα του κανονισμού (ΕΟΚ) αριθ. 950/68 του Συμβουλίου [3], όπως τροποποιήθηκε τελευταία από τον κανονισμό (ΕΟΚ) αριθ. 3129/86 [4], αφορά τον καπνό καπνίσματος· ότι η διάκριση 24.02 Ε αφορά, μεταξύ άλλων, κατειργασμένα είδη καπνού που προορίζονται για χρήσεις άλλες εκτός του καπνίσματος· ότι το προϊόν δεν είναι κατάλληλο για κάπνισμα παρά μόνον αφού υποστεί προηγουμένως μια άλλη βιομηχανική κατεργασία, και ότι κατά συνέπεια πρέπει να καταταγεί στη διάκριση 24.02 Ε·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας του Κοινού Δασμολογίου,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Ο κομμένος και διογκωμένος καπνός (συσκευασία μη προοριζόμενη για το λιανικό εμπόριο), του οποίου τουλάχιστον το 80 % κατά βάρος επιπλέει σε οξικό βενζύλιο, υπάγεται στη διάκριση του κοινού δασμολογίου.
24.02 Κατεργασμένα καπνά. Εκχύλισμα ή βάμματα
Ε. Άλλα, στα οποία περιλαμβάνεται και ο ενσωματωμένος καπνός υπό μορφή φύλλων.
2. Το μέρος κατά βάρος του καπνού, το οποίο επιπλέει σε οξικό βενζύλιο προσδιορίζεται σύμφωνα με τη μέθοδο που καθορίζεται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την 21η ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 29 Οκτωβρίου 1986.

Labels: 3
17
16